། །རྡོ་རྗེ་སྙིང་པོ་རྒྱན་གྱི་རྒྱུད་ཀྱི་རྒྱལ་པོའི་མན་ངག་
བཞུགས་སོ། །
༄༅༅། །ད་ནི་རྡོ་རྗེ་སྙིང་པོ་རྒྱན་གྱི་རྒྱུད་ཀྱི་རྒྱལ་པོའི་མན་ངག་བཤད་པར་བྱ་སྟེ། དེ་ལ་
ཐུན་མོང་དང་། མཆོག་གི་དངོས་གྲུབ་ཀྱི་མན་ངག་གོ། དང་པོ་ལ་སྤྱི་དང༌། ཁྱད་པར་གྱི་མན་
ངག་གོ། དེ་ལ་སྤྱིའི་མན་ངག་ལ། བསྙེན་པ་དང༌། སྒྲུབ་པ་དང་། ལས་ལ་སྦྱར་བའོ། །དེ་ལ་
བསྙེན་པ་ནི་བདག་ཉིད་ལྷའི་ང་རྒྱལ་མེད་པ་དང༌། ཤིན་ཏུ་གཙང་སྦྲར་བྱེད་པའི་ཆོ་གའི་ཁྱད་པར་
སོགས་འགའ་ཞིག་མ་གཏོགས། ལེགས་གྲུབ་ལ་སོགས་པ་བྱ་རྒྱུད་ཀྱིས་བསྙེན་པའི་ཡན་ལག་
ཕལ་ཆེར་དང༌། ཁྱད་པར་རྣམ་སྣང་མངོན་བྱང་དང་། བསམ་གཏན་ཕྱི་མའི་ཕྱི་ནང་གི་བཟླས་
བརྗོད་ཡན་ལག་བཞི་པའི་མན་ངག་དང་། དེ་ཉིད་འདུས་པ་དང་། དཔལ་མཆོག་ལ་སོགས་
པའི་བསྙེན་པའི་མན་ངག་དང་ཡང་ལྡན་པར་བྱས་ཏེ། སྐྱེ་བོ་གཞན་མེད་པའི་ནགས་ཚལ་ལ་
སོགས་པ་ལས་དང་མཐུན་པའི་གནས་སུ། སྒྲུབ་པའི་ཁང་པ་དང༌། བྱི་དོར་བྱ་བ་དང༌། ཡོ་བྱད་
བསགས་པ་དང༌། མཆོད་པ་བཤམས་པ་ལ་སོགས་པ་བྱས་ཏེ། ལས་མཐུན་གྱི་དཀྱིལ་འཁོར་
རམ། དཔའ་བོའི་མངོན་པར་རྟོགས་པ་བསྒོམས་ནས་རབ་ལྷ་གྲུབ་པ་ལ་སོགས་པའི་མཚན་
མ་དང༌། འབྲིང་ཟླ་དྲུག་སོགས་དུས་དང༌། ཐ་མ་བསྙེན་པའི་སྔགས་རྣམས་བྱེ་བའམ། དེ་ལས་
ཀྱང་མང་བ་དག་ཡི་གེ་ཉུང་བ་རྣམས་ལ་ཅི་རིགས་པར་བཟླས་པ་བྱ་སྟེ། མཚན་མ་མཐོང་ན་ནི་
གྲངས་ཚད་ཀྱི་ངེས་པ་མེད་དོ། །འདིར་ལྷ་འགྲུབ་མི་འགྲུབ་ཀྱི་མཚན་མ་བརྟག་པ་དང༌།
བརྟགས་ནས་ཇི་ལྟར་བྱ་བ་དང༌། མ་གྲུབ་ན་སྤོགས་པའི་ཆོ་ག་རྣམས་ནི་ལེགས་གྲུབ་ལ་
སོགས་པའི་མན་ངག་ལས་ཁོ་བོས་བཤད་པ་ལྟར་བྱའོ། །
སྒྲུབ་པ་ནི་གནས་དུས་གང་དུ་ལྷ་རང་རང་གི་དཀྱིལ་འཁོར་ཐིག་ཚོན་ནམ། རས་བྲིས་
ལ་སོགས་པ་ལས་བྱས་ནས་ཞག་བདུན་དུ་སྒྲུབ་ཅིང་། མཆོད་པ་ལ་སོགས་པ་རྒྱུད་འདིའི་ལྷ་
-321-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རང་རང་གི་རྟོག་པའི་ཆོག་ལས་གསུངས་པ་ལྟར་བྱ་སྟེ། སྔགས་ནི་བསྙེན་པའི་མཚན་མ་ཁྱད་
པར་ཅན་ཐོབ་ན་ལས་སྔགས་དང༌། དེ་མ་ཐོབ་པར་གྲངས་བསྙེན་ལས་མ་སོང་ན་བསྙེན་
སྔགས་སྐུལ་ཚིག་ཅན་བཟླས་པར་བྱའོ། །ལས་ལ་སྦྱར་བ་ནི། འོག་ཏུ་རང་གི་སྐབས་ལས་
བཤད་པ་ལྟར་རོ། །ཁྱད་པར་གྱི་མན་ངག་གི་དེ་བཞིན་གཤེགས་པའི་དཀྱིལ་འཁོར་རམ།
དཔའ་བོ་གཅིག་པའི་སྒྲུབ་ཐབས་ཀྱི་མངོན་པར་རྟོགས་ལ་གང་ཡང་རུང་བའི་བསྒོམ་བཟླས་
ཐུན་བཞིར་བྱས་ཏེ། གཉུག་མ་ཆོས་ཀྱི་དབྱིངས་ཀྱི་ལྷ་ཐམས་ཅད་ཡི་གེ་ལ་རྗེས་སུ་གཞོལ་
བའི་ཡིད་ཀྱིས་འབུམ་ཕྲག་ཉི་ཤུ་བཟླས་པ་བྱ་ཞིང་ཉི་མ་རེ་རེ་ལ་ཡི་གེ་ཉུང་ན་སྟོང་ཕྲག་བརྒྱད་
དམ། ཡི་གེ་མང་ན་སྟོང་ཕྲག་རེ་བཟླས་ཏེ། ཇི་སྲིད་མཚན་མ་མ་ཐོབ་པ་དེ་སྲིད་དུའོ། །ཙན་དན་
དང༌། ག་བུར་དང༌། གུར་གུམ་ལ་སོགས་པ་རྣམས་ཀྱིས་དཀྱིལ་འཁོར་བྱས་ཏེ། ཉེ་བར་མཁོ་བ་
ཐམས་ཅད་ཀྱིས། ཆོ་འཕྲུལ་གྱི་ཟླ་བ་དང་། ས་གའི་ཉ་གང་བ་ལ། མར་གྱི་མར་མེ་སྟོང་ཕྲག་
བརྒྱད་སྦར་ལ། རྡོ་རྗེ་སྐྱིལ་ཀྲུང་ཀྱིས་གནས་ཏེ། མངོན་རྟོགས་བསྒོམས་ནས་མཆོད་པའི་
སྐབས་སུ་སྣ་མའི་མེ་ཏོག་གམ། མེ་ཏོག་པད་མས་དེ་བཞིན་གཤེགས་པ་ཐམས་ཅད་དང༌།
མཆོད་རྟེན་མཆོད་དེ། ཇི་སྲིད་འབྲུག་གི་སྒྲ་སྒྲོག་པ་མ་ཐོས་པ་དེ་སྲིད་དུ་བཟླ་བར་བྱའོ། །དེ་
ནས་དེ་བཞིན་གཤེགས་པས་བདག་ལ་དངོས་གྲུབ་གསལ་བར་འགྱུར་བར་ཤེས་པར་བྱའོ། །
དེ་ནས་ཞི་བའི་སྲེག་བླུགས་འབུམ་ཕྲག་གཅིག་དགང་བ་བྱས་པས་སྡིག་པ་དག་སྟེ། དངོས་
གྲུབ་ཀྱི་མཚན་མ་རྣམས་གསལ་བར་འགྱུར་རོ། །ཆོ་ག་དེ་ཉིད་ཀྱིས་ཨ་ཨ་ཨཾ་ཨ༔ཞེས་པ་ལྟ་བུ་
བྱེ་བ་ཕྲག་གཅིག་བཟླས་ནས་མཐར་སྐུལ་ཚིག་དང༌། རྣལ་འབྱོར་དང་བཅས་པས་བཟླས་ན་
དབང་ཕྱུག་ཆེན་པོ་ལ་སོགས་པའི་སེམས་ཅན་ཐམས་ཅད་དབང་དུ་འགྱུར་རོ། །
དེ་ནས་སྒྲུབ་པ་ཆེན་པོ་བྱེད་པར་འདོད་པས་དེ་བཞིན་གཤེགས་པ་མཐོ་གང་བའི་ཚད་ཀྱི་
དེ་བཞིན་གཤེགས་པའི་མཆོད་རྟེན་བརྒྱ་རྩ་སོགས་བྱས་ལ། དེའི་མདུན་དུ་མངོན་པར་རྟོགས་
-322-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
པ་བསྒོམས་ཏེ་མཆོད་རྟེན་རེ་རེའི་མདུན་དུ་སྟོང་ཕྲག་རེ་རེ་བཟླས་པའམ། ཡང་རྡོ་རྗེའི་མཆོད་
རྟེན་གྱི་དྲུང་དུ་མངོན་རྟོགས་བསྒོམས་ཏེ་འབུམ་ལྷག་པའི་བྱེ་བ་བདུན་བཟླ་བར་བྱ་སྟེ། དེ་ཡང་
བདེ་བར་གཤེགས་པའི་མཐོའི་ཚད་ཀྱི་བྱང་ཆུབ་ཆེན་པོའི་མཆོད་རྟེན་ལྟ་བུ་བྱས་ལ། མཆོད་རྟེན་
རེ་རེ་ལ་དེ་བཞིན་གཤེགས་པ་ཐམས་ཅད་ཀྱི་ཆོས་ཀྱི་དབྱིངས་བདག་ཉིད་དང་གཉིས་སུ་མེད་
པར་མོས་པ་བརྟན་པར་བྱས་ནས་མཆོད་རྟེན་རེ་རེ་ལ་ཉི་མ་རེ་རེ་ཞིང་སྟོང་ཕྲག་བརྒྱད་དམ།
སྟོང་ཕྲག་རེ་ལ་སོགས་པ་ཇི་སྲིད་འབུམ་ལྷག་པའི་བྱེ་བ་ཕྲག་བདུན་རྫོགས་པ་དེ་སྲིད་དུ་བྱས་
པས་མཐའ་མར་མཆོད་རྟེན་དེ་ཉིད་འོད་ཟེར་འབར་བར་འགྱུར་ལ། འོད་ཟེར་དེ་སྒྲུབ་པ་པོ་
བདག་ཉིད་ཀྱི་ལུས་ལ་ཞུགས་པས། བརྒྱ་བྱིན་དང་། ཚངས་པ་དང་། འཇིག་རྟེན་སྐྱོང་བ་ལ་
སོགས་པས་ཇི་སྲིད་དག་པའི་གནས་ཀྱི་རིས་ཀྱི་དབང་ཕྱུག་ཆེན་པོ་ལ་སོགས་པའི་ལྷ་རྣམས་
མེ་ཏོག་གི་ཆར་འབེབས་པར་འགྱུར་རོ། །ལྷ་དང་། ཀླུ་དང་། གནོད་སྦྱིན་དང་། དྲི་ཟ་དང༌། ལྷ་
མ་ཡིན་དང་། ནམ་མཁའ་ལྡིང་དང་། མིའམ་ཅི་ལ་སོགས་པ་འོངས་ནས་ཀྱང་བསྟོད་པར་བྱེད་
ཅིང༌། ཇི་སྲིད་ཨ་བི་ཙི་མནར་མེད་པའི་བར་གྱི་སེམས་ཅན་དམྱལ་བ་རྣམས་བསིལ་བར་འགྱུར་
རོ། །ཡི་དྭགས་རྣམས་ཀྱང་ཡི་དྭགས་ཀྱི་སྡུག་བསྔལ་ལས་རྣམ་པར་གྲོལ་བར་འགྱུར་རོ། །
སྡུག་བསྔལ་བ་རྣམས་ཀྱིས་སེམས་ཅན་རྣམས་ལ་གདུང་བར་མི་འགྱུར་རོ། །དེ་ནས་དེ་བཞིན་
གཤེགས་པ་ཐམས་ཅད་ཀྱི་མངོན་པར་གཟིགས་པར་འགྱུར་རོ། །དེའི་རྗེས་ལ་ལུས་དང་བ་
གསེར་གྱི་མདོག་ལྟ་བུ་དང༌། ལོ་བརྒྱད་གཉིས་ཀྱི་རྣམ་པ་ཅན་དང༌། ཏིང་ངེ་འཛིན་དང་། ཡེ་
ཤེས་ཐོབ་པ་དང༌། ཁ་དོག་དང༌། ཚེ་དང་། སྟོབས་དང་། ཤུགས་དང༌། དབང་ཕྱུག་ལ་སོགས་
པའི་ཡོན་ཏན་དང་ལྡན་པ་དང༌། འཇིག་རྟེན་གྱི་ཁམས་སུ་རྒྱུ་བ་དང༌། འཁོར་ལོས་བསྒྱུར་བ་
ལྟར་ཆེ་བ་དང༌། སངས་རྒྱས་ཐམས་ཅད་ཀྱིས་མངོན་པར་བསྟོད་ཅིང་སྟེང་དུ་འགྲོ་བ་དང༌། རིག་
པ་འཛིན་པའི་རྒྱལ་པོར་འགྱུར་བ་དང༌། སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་
-323-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རིག་པ་འཛིན་པ་བརྒྱ་སྟོང་ཕྲག་དུ་མས་ཡོངས་སུ་བསྐོར་བ་དང༌། ལྷའི་བུ་མོ་དབྱེ་བ་བརྒྱ་སྟོང་
ཕྲག་དུ་མས་ཡོངས་སུ་བསྐོར་བ་དང་། ཕྱོགས་བཅུ་མཐའ་ཡས་པའི་འཇིག་རྟེན་གྱི་ཁམས་སུ་
རྫུ་འཕྲུལ་གྱིས་འགྲོ་བ་དང༌། དེ་བཞིན་གཤེགས་པ་ཐམས་ཅད་མཆོད་པ་ཆེན་པོའི་སྤྲིན་གྱིས་
ལེགས་པར་མཆོད་ཅིང༌། གྲུབ་པའི་ལྷ་རྣམས་བདག་གི་འོད་ཟེར་མ་བཟོད་པར་མདུན་དུ་ལྟུང་
བར་འགྱུར་རོ། །བརྒྱ་བྱིན་དང་། ཚངས་པ་དང་། འཇིག་རྟེན་སྐྱོང་བའི་སྟན་ཕྱེད་སྟེར་བར་
འགྱུར་རོ། །གཟི་བརྗིད་དང༌། གཟུགས་དང༌། དཔའ་བས་རིག་པ་འཛིན་པ་ཐམས་ཅད་ཟིལ་
གྱིས་གནོན་པར་འགྱུར་རོ། །བྱང་ཆུབ་སེམས་དཔའི་ས་ཡང་སོ་སོར་ཐོབ་པར་འགྱུར་རོ། །
།ཕྱི་མའི་མཐར་ཚེ་བྱིན་གྱིས་
སེམས་ཅན་ཐམས་ཅད་འདུལ་བ་ལ་མཁས་པར་འགྱུར་རོ།
བརླབས་ཏེ། སངས་རྒྱས་ཐམས་ཅད་མཐོང་བར་འགྱུར་རོ། །བྱང་ཆུབ་སེམས་དཔའ་ཐམས་
ཅད་ཀྱི་བྱ་བ་ངེས་པར་སྟོན་པར་བྱའོ། །མཆོད་པའི་སྤྲིན་ཐམས་ཅད་འབྱུང་བར་འགྱུར་རོ། །བྱང་
ཆུབ་སེམས་དཔའ་ཆེན་པོ་ཀུན་ཏུ་བཟང་པོ་དང༌། བྱམས་པ་དང༌། འཇམ་དཔལ་དང་མཚུངས་
པར་འགྱུར་རོ། །སྒྲུབ་ཐབས་དང་པོའོ།། 11
གཞན་ཡང་གནས་དབེན་ཞིང་ཡིད་དུ་འོང་བར་དེ་བཞིན་གཤེགས་པའི་དཀྱིལ་འཁོར་
ལ་སོགས་པ་སྒྲུབ་ཅིང་མཆོད་པ་བྱས་ཏེ། འགི་ཝང་ངམ། ལྡོང་རོས་པད་མའི་སྣོད་དུ་བཞག་ལ།
ཇི་སྲིད་དངོས་གྲུབ་རྣམ་པ་གསུམ་འབྱུང་བ་དེ་སྲིད་དུ་བཟླས་པ་བྱས་པས་སེམས་ཅན་ཐམས་
ཅད་དབང་དུ་འགྱུར་བ་དང་། མི་སྣང་བ་དང་རིག་པ་ཐམས་ཅད་འཛིན་པ་ཉིད་དོ། །རིག་པ་
འཛིན་པར་གྱུར་ནས་ཉི་མ་སྟོང་ཤར་བའི་ཁ་དོག་དང་། ལོ་བརྒྱད་གཉིས་ཀྱི་རྣམ་པར་སྐྲ་ལི་ཞིང་
འཁྱིལ་བ་དང༌། གདུབ་བུ་དང་ལྡན་ཞིང་ལྷའི་བུ་མོ་བྱེ་བ་ཕྲག་དུ་མས་ཡོངས་སུ་བསྐོར་ཅིང་
རིག་པ་འཛིན་པའི་གྲུབ་པ་ཐམས་ཅད་ཀྱིས་ཡོངས་སུ་བསྐོར་བ་དང༌། བསྐལ་པ་ཆེན་པོའི་
མཐར་གནས་པ་དང༌། རིག་པ་འཛིན་པ་ཐམས་ཅད་ཀྱི་དབང་ཕྱུག་ཏུ་འགྱུར་རོ། །ཆོ་གའི་རིམ་
-324-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
པ་འདིས་དབང་ཕྱུག་གི་རྩེ་གསུམ་བསྒྲུབས་ན་དབང་ཕྱུག་ཆེན་པོར་འགྱུར་རོ།
།མཆོད་ཕྱིར་
ཐོགས་བསྒྲུབས་ན་ཚངས་པར་འགྱུར་རོ། །འཁོར་ལོས་ཁྱབ་འཇུག་ཏུ་འགྱུར་རོ། །གྲོག་མཁར་
གྱི་རྩེ་མོའི་ས་བཟུང་སྟེ་ས་བསྲུངས་ཀྱི་བུ་བྱས་ལ། དེ་ལ་ཞོན་ཏེ་བཟླས་ན་དབང་པོར་འགྱུར་
རོ། །ཉི་མའི་དཀྱིལ་འཁོར་བྱས་ཏེ་དེའི་སྟེང་དུ་བསྡད་ནས་བཟླས་པ་བྱས་ན་ཉི་མ་དང་མཚུངས་
པར་འགྱུར་རོ། །ཟླ་བའི་དཀྱིལ་འཁོར་བྱས་ཏེ་ཟླ་བའི་སྟེང་དུ་བསྡད་ནས་ཆོ་གའི་རིམ་པ་འདི་
ཉིད་ཀྱིས་ལྷའི་བུ་ཟླ་བའི་ཁྱད་པར་གྱི་ཕྱག་མཚན་བཟུང་སྟེ་བཟླས་པ་བྱས་ན་དེའི་མཐུས་དེའི་
ལོངས་སྤྱོད་པར་འགྱུར་རོ། །དེ་བཞིན་དུ་རིམ་པ་འདིས་དངུལ་ཆུའམ་བཅུད་ལེན་གང་སྒྲུབ་པ་
དེ་འགྲུབ་པར་འགྱུར་རོ། །གལ་ཏེ་མ་གྲུབ་ན་དེའི་ཚེ་སྒྲུབ་པ་ལན་བདུན་བྱའོ། །བདུན་བྱས་
པས་ཅི་ནས་ཀྱང་འགྲུབ་པར་འགྱུར་རོ་ཞེས་དེ་བཞིན་གཤེགས་པ་ཐམས་ཅད་ཀྱི་འཁོར་ལོས་
བསྒྱུར་བས་གསུངས་སོ། །
སྔར་གྱིས་བསྙེན་པ་སྔོན་དུ་སོང་བས་སྒྲུབ་པའི་ཚེ་འབུམ་ཕྲག་གསུམ་བཟླས་ནས་
ལས་ལ་སྦྱར་བས་རི་བོ་ལྷུན་པོའི་ཙམ་གྱི་རི་བོ་ཡང་ཧཱུཾ་ཞེས་བརྗོད་པས་ལྷུང་བ་དང་། རྒྱ་མཚོ་
སྐེམས་པ་དང༌། ལྗོན་པ་དྲུངས་ནས་འབྱིན་པ་དང༌། བུམ་པ་ནམ་མཁའ་ལ་འཕེན་པ་དང༌།
གླང་པོ་ཆེ་རེངས་པར་བྱེད་པ་དང༌། ཕ་རོལ་གྱི་སྡེ་མངོན་པར་འཇོམས་པར་བྱེད་པ་དང་། བར་
སྣང་ལ་གནས་པ་ཐམས་ཅད་ལྷུང་བར་བྱེད་དོ། །སེམས་ཅན་ཐམས་ཅད་འབེབས་པར་བྱེད་དོ། །
སྒྲུབ་པ་པོ་ལས་གང་དང་གང་སྒྲུབ་པར་འདོད་པ་དེ་ཐམས་ཅད་བྱེད་དོ། །ཡང་ན་ཟླ་བ་གཅིག་
ཙམ་མི་སྨྲ་བར་དེ་བཞིན་གཤེགས་པ་ཐམས་ཅད་ཀྱི་སྐུར་བདག་ཉིད་བསྒོམས་ན་སངས་རྒྱས་
ཐམས་ཅད་མཐོང་བར་འགྱུར་རོ། །སྒྱུ་འཕྲུལ་དྲ་བ་ཐམས་ཅད་སྟོན་པར་འགྱུར་རོ། །ནམ་
མཁའ་ལ་གནས་ཤིང་འཆག་པར་བྱེད་དོ། །མེ་འབར་བ་དང༌། གློག་འགྱུ་བ་ལ་སོགས་པ་
ཐམས་ཅད་སྟོན་པར་བྱེད་དོ། །རང་ཉིད་དང་པོར་ལུས་གཅིག་ཏུ་གྱུར་ནས་སླར་ཡང་མང་པོར་
325

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འགྱུར་རོ། །འཇིག་རྟེན་གྱི་ཁམས་སྟོང་ཕྲག་ཀྱང་གཡོ་བར་བྱེད་དོ། །སྒྲུབ་པ་པོས་བྱེ་བ་ཕྲག་
བདུན་བཟླས་ནས་འདི་དག་ཐམས་ཅད་བསྒྲུབ་པར་བྱའོ། །རིམ་པ་འདིས་ལྷུང་བཟེད་དང༌།
ཆོས་གོས་དང༌། སྟོད་གཡོགས་དང༌། འཁར་གསིལ་ལས་གང་ཡང་རུང་བ་བཟུང་ནས་ཇི་སྲིད་
རིག་པ་འཛིན་པར་གྱུར་པ་དེ་སྲིད་དུ་བཟླས་པ་བྱས་པས་སངས་རྒྱས་ཀྱི་ཞིང་ཐམས་ཅད་དུ་
འགྲོ་བ་དང་། སྤྲུལ་པ་དུ་མ་བྱེད་པ་དང་། འདོད་ན་འཆི་བ་དང་། སྐད་ཅིག་ཙམ་གྱིས་འཇིག་
རྟེན་གྱི་ཁམས་ཐམས་ཅད་དུ་འགྲོ་ཞིང༌། དེ་བཞིན་གཤེགས་པ་ཐམས་ཅད་ཀྱི་ཉེ་བར་གནས་
པར་བྱེད་དོ། །སངས་རྒྱས་ཀྱི་གཟུགས་ཀྱིས་བྱ་བ་ཐམས་ཅད་བྱེད་དོ། །སྒྲུབ་ཐབས་གཉིས་
པའོ།། །།
སྒྲུབ་པའི་ཐབས་གཞན་ཡང་བདེ་བར་གཤེགས་པའི་མཐོའི་ཚད་ཀྱི་མཆོད་རྟེན་
འབུམ་ཕྲག་གཅིག་བྱས་ཏེ། རྨ་མེད་པའི་རལ་གྲི་བླང་ལ་ཆོ་འཕྲུལ་གྱི་ཟླ་བ་ཕྱེད་ཀྱི་ཚེས་
གཅིག་ནས་བརྩམས་ནས་རལ་གྲི་དེ་ཉིད་པད་མའི་སྟེང་དུ་བཞག་ནས་སྔར་ལྟར་སྒྲུབ་ཅིང་
མཆོད་པ་བྱས་ལ། ཚེས་བརྒྱད་དམ་བཅུ་བཞི་པའམ། ཉ་གང་བ་ལ་སྐྱིལ་ཀྲུང་བཅས་ཏེ། ཇི་
སྲིད་རལ་གྲི་འབར་བ་དེ་སྲིད་དུ་བསྒོམ་བཟླས་བྱའོ། །དེའི་རྗེས་ཐོགས་ཉིད་ལ་རྔ་བོ་ཆེ་
རྣམས་ཀྱི་སྒྲ་གྲག་གོ། སྟེང་ནས་མེ་ཏོག་གི་ཆར་འབབ་པར་འགྱུར་རོ། །ལྷན་ཅིག་པ་ཇི་སྙེད་
པ་དང་བཅས་པའི་སྟེང་དུ་འགྲོའོ། །རིག་པ་འཛིན་པ་ཐམས་ཅད་ཀྱིས་མཆོད་པར་འགྱུར་རོ། །
།རལ་གྲིའི་རིག་པ་འཛིན་པ་ཆེན་པོའི་
རིག་པ་འཛིན་པའི་རྒྱལ་པོ་ཆེན་པོར་འགྱུར་རོ།
འཁོར་ལོས་བསྒྱུར་བ་རྣམ་པ་སྣ་ཚོགས་པའི་ཆོས་གོས་དང་རྒྱན་འཆང་བ། འདོད་དགུ་རྒྱུ་
བ་སྐད་ཅིག་ཙམ་གྱིས་འཇིག་རྟེན་གྱི་ཁམས་ཐམས་ཅད་དུ་རྣམ་པར་སྤྱོད་པ་དང་། རྒས་ཤི་
མེད་པ་དང༌། ཉི་མ་རེ་རེ་ཞིང༌། སངས་རྒྱས་ཀྱི་བདག་ཉིད་ཆེ་བ་མཐོང་བ་དང༌། མཆོད་པའི་
སྤྲིན་ཐམས་ཅད་ཀྱིས་སངས་རྒྱས་ཀྱི་ཞིང་ཐམས་ཅད་དུ་མཆོད་པའི་ཆར་འབེབས་པ་དང༌།
-326-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས།